Ritratt: Facebook - Sabine Schmitz Motorsport  Sabine Schmitz, l-unika rebbieħa femminili tat-24 Hours of Nürburgring mietet fl-età ta' 51 sena. Hija kienet ukoll magħrufa għall-programm Top Gear li kienet tippreżenta fuq il-BBC. Is-sena li għaddiet hija kienet tkellmet li sa mill-2017 kienet qed tiġġieled kanċer rari. L-Għaqda tat-tlielaq tal-karozzi Ġermaniża ħarġet stqarrija fejn tat ġieħ lis-sewwieq. "In-Nürburgring tilef l-iktar sewwieq femminili tat-tlielaq tagħha. Se nimmissjawha u n-natura ferrieħa tagħha. Strieħ fil-paċi Sabine!" L-ewwel trijonf ta' Schmitz kien fl-1996 ma' Johannes Scheid u Hans Widmann fil-BMW M3. Hija reġgħet rebħet is-sena ta' wara ma' Scheid, Hans-Jürgen Tiemann u Peter Zakowski. Schmitz kienet magħrufa bħala "Ir-Reġina ta' Nürburgrin"g. Flimkien ma'żewġha, Klaus Abbelen kienet għaqdet it-tim tagħha għal-tiġrijiet tal-karozzi bl-isem ta' Frikadelli Racing.